open-index/open-wikipedia-markdown huggingface dataset:
Irelande Douze Pointe

**Irelande Douze Pointe** הוא שיר פרודיה שנכתב והולחן בידי דארן סמית וסיימון פיין ובוצע בידי דסטין תרנגול ההודו. השיר ייצג את אירלנד בחצי גמר האירוויזיון 2008, אולם לא הצליח להגיע לגמר.

## רקע

דסטין תרנגול ההודו (Dustin the Turkey) הוא בובת יד של תרנגול הודו וכוכב טלוויזיה אירי מפורסם המככב מאז 1990 בתוכניות ילדים של רשת השידור הממלכתית האירית RTÉ. למרות קולו הצורמני, והעובדה שתרנגול הודו אינו ציפור שיר, לדסטין יש קריירה מוזיקלית משגשגת באירלנד, המבוססת ברובה על פרודיות לשירי עם או שירים פופולריים. בין השנים 1994-2005 הוציא דסטין 6 אלבומים. בעקבות כישלונה של אירלנד לזכות באירוויזיון מאז 1996, והמקום האחרון בו היא זכתה באירוויזיון 2007, החליט דסטין להתגייס להצלת כבודה האבוד של מולדתו, שבעבר זכתה בשבע תחרויות אירוויזיון - יותר מכל מדינה אחרת, ולהחזיר עטרה ליושנה על ידי זכייה באירוויזיון 2008. לשם כך הוא הציג את מועמדותו בקדם האירוויזיון האירי, עם השיר "Irelande Douze Pointe" אותו כתב יחד עם דארן סמית וסימון פיין.

## תוכן השיר
שם השיר הוא בצרפתית, למרות שהשיר כולו נכתב באנגלית. משמעות המילים "Irelande Douze Pointe" הן - "אירלנד 12 נקודות". השם מתייחס להליך ההצבעה של האירוויזיון, שבו כל תוצאות ההצבעה נקראות באנגלית ובצרפתית, ושתים עשרה (צרפתית: douze) נקודות היא התוצאה הגבוהה ביותר האפשרית. מלים אלו נכתבו בכוונה בצרפתית קלוקלת, המילה "Pointe" משמעה בצרפתית "נקודה", בעוד "נקודות" הן "points". גם המילה "Irelande" לא נכונה מאחר שהצרפתים מכנים את אירלנד "Irlande".

בשיר, דסטין מבכה את מצבה העגום של אירלנד באירוויזיון ("Oh I come from a nation what knows how to write a song\ 
Oh Europe where oh where did it all go wrong? &lrm; ") מכה על חטאי ארצו ("Give us another chance, we’re sorry for Riverdance"), ומתחנף למצביעים בארצות שונות, ובייחוד בבלוק מדינות מזרח אירופה (השורה "Eastern Europe we love you do you like Irish stew? &lrm;" שאחריה השיר מונה את שמות מדינות מזרח אירופה) כל זאת על רקע מוזיקת דאנס וקריאות חוזרות ונשנות "Irelande Douze Pointe".

## אירוויזיון

ב-23 בפברואר 2008 השיר זכה בתחרות קדם האירוויזיון האירי (Eurosong 2008) שערך ה-RTÉ בלימריק וגבר על חמישה מתחרים אחרים. למרות הניצחון בקולות המצביעים בבית, התקבל השיר באולם בצורה מעורבת, שכללה קריאות בוז רמות, לצד מחיאות כפיים נלהבות. גם פאנל המומחים שחיווה את דעתו אחרי כל שיר היה חלוק בדעתו, כאשר דנה, הזוכה הראשונה מטעם אירלנד באירוויזיון, ב-1970, אף אמרה שעדיף שאירלנד תפרוש מהתחרות מאשר תשלח אליה תרנגול הודו.

השיר הצליח לגרום לתקרית דיפלומטית, משום שבין המדינות אותן הוא מונה נמצאה מקדוניה בשמה זה, ולא כ"רפובליקה היוגוסלבית לשעבר של מקדוניה" כפי שיוון דורשת שיקראו למדינה. בעקבות כך ביקשו המארגנים מהמשלחת האירית לשנות את מילות השיר.

דסטין לא נכלל בין עשרת המקומות הראשונים בחצי הגמר הראשון שנערך ב-20 במאי 2008, ולכן לא עלה לשלב הגמר.

## קישורים חיצוניים

* ביצוע השיר באירוויזיון
* מילות השיר

## הערות שוליים

קטגוריה:שירי אירלנד באירוויזיון
קטגוריה:שירים באנגלית
קטגוריה:שירי אירוויזיון 2008
קטגוריה:שירים על אירלנד
יחסי הממלכה המאוחדת – רומניה

**יחסי הממלכה המאוחדת–רומניה** הם יחסי החוץ בין בריטניה ורומניה. שתי המדינות חברות באיחוד האירופי ובנאט"ו.

## היסטוריה
שתי המדינות כוננו יחסים דיפלומטיים ביניהן בשנת 1880. במהלך מלחמת העולם הראשונה לחמה ממלכת רומניה לצד מדינות ההסכמה, ובכלל זה בריטניה, ואילו במלחמת העולם השנייה היא לחמה לצד גרמניה הנאצית, כחלק ממדינות הציר, נגד בריטניה, שהייתה חלק מבעלות הברית. לאחר המלחמה היו המדינות בשני צדדים מנוגדים של המלחמה הקרה; בריטניה הייתה חלק ממדינות המערב, בעוד רומניה הייתה חלק מברית ורשה. לאחר קריסת ברית המועצות התחממו היחסים בין המדינות, בשנת 1999 הצטרפה רומניה לנאט"ו, ובשנת 2007 היא הצטרפה לאיחוד האירופי. בשנים האחרונות היחסים בין בריטניה לרומניה התדרדרו בשל דיווחים של שנאת זרים בעיתונות הבריטית, הנגרמת בעקבות ההידרדרות הכלכלית בבריטניה, והביקורת על חופש התנועה במדינות האיחוד האירופי.

## יחסים דיפלומטיים
רומניה מחזיקה בבריטניה שגרירות בלונדון, ו-9 קונסוליות בבלפסט, בריסטול, גלאזגו, אינברנס, לידס, ליברפול, ניוקאסל, סאות'המפטון, וסוונסי. מאידך, בריטניה מחזיקה ברומניה שגרירות בבוקרשט בלבד.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
אנדרו ברנסון

**אנדרו קרייג ברנסון** (באנגלית: **Andrew Craig Brunson** נולד ב-3 בינואר 1966) הוא כומר אמריקאי אוונגלי של כנסיית התחייה של איזמיר. ברנסון נעצר בטורקיה באוקטובר 2016 בטיהורים שהתרחשו לאחר ניסיון ההפיכה הצבאית בטורקיה בשנת 2016, שבמהלכו נכלאו עשרות אלפי אנשי צבא טורקים, ומתנגדים למשטר. בקיץ 2018 הוביל המשך מעצרו לסנקציות הדדיות בין ארצות הברית לטורקיה. ב-12 באוקטובר 2018 שוחרר ברנסון ממעצר והותר לו לשוב לארצות הברית.

## מעצרו
ברנסון הוא כומר אוונגלי של כנסיית התחייה של איזמיר, כנסייה פרוטסטנטית קטנה עם כ-25 מתפללים. הוא יליד צפון קרוליינה שבארצות הברית, והתגורר בטורקיה במשך 23 שנים.

הוא נעצר באוקטובר 2016 בטיהורים שהתרחשו לאחר ניסיון ההפיכה הצבאית בטורקיה, והואשם שהוא חלק מתנועת ההתנגדות של גולן אשר הממשל הטורקי מאשים שהיא תנועת טרור. הוא נעצר יחד עם אשתו, אולם היא שוחררה לאחר 13 יום.

ברנסון הוא אחד מאמריקאים נוספים הנמצאים במעצר בגין האשמות דומות בטורקיה.

במסגרת משפטו מואשם ברנסון שהוא חלק מתנועת טרור. בין האשמות שהועלו נגדו הוא הואשם בהשתייכות לתנועת גולן, וכן בכך שהוא חלק מתנועת מפלגת הפועלים של כורדיסטן שהוצאה מחוץ לחוק בטורקיה. ברנסון היה אמור להשתחרר במסגרת עסקה כוללת בין טורקיה לארצות הברית, שכללה שחרור של 35 אנשים ובהם גם שחרור אזרחית טורקייה שנעצרה בישראל. אולם העסקה קרסה, וב-25 ביוני 2018 שוחרר ברנסון למעצר בית, בזמן שמשפטו ממשיך.

## תגובות למעצרו וסנקציות כלכליות
ב-26 ביולי 2018, קרא סגן נשיא ארצות הברית, מייק פנס, לנשיא טורקיה, רג'פ טאיפ ארדואן, לשחרר את ברנסון, שאם לא כן יעמוד בפני סנקציות משמעותיות.

באוגוסט 2018 הטילה ארצות הברית סנקציות אישיות על שר הפנים ועל שר המשפטים הטורקים. במקביל, הסנאט האמריקאי קידם הצבעה אשר מעכבת העברה של מטוסי F-35 לטורקיה.

ב-10 באוגוסט 2018 הכפילה ארצות הברית את המכס על פלדה המיובאת מטורקיה ל-50% ועל אלומיניום ל-20%, וכתוצאה מכך הלירה הטורקית צנחה ב-40% ביחס לדולר. בתגובה לכך פנה הנשיא ארדואן לעמו וביקש להמיר את הדולרים ואת הזהב ללירה טורקית. בעקבות צניחת הלירה הכריז ארדואן ב-14 באוגוסט על החרמת מוצרים אלקטרוניים מארצות הברית. כמו כן אסר ארדואן על ייבוא טבק ופחם מארצות הברית.

ב-12 באוקטובר 2018 לאחר כשנתיים בהן שהה במעצר, קבע בית המשפט הטורקי כי ברנסון ישוחרר ויחזור לארצות הברית. על ברנסון נגזרו 3 שנות מאסר, אך אלה יקוזזו עם הזמן שכבר ישב בכלא. בכלי התקשורת פורסם כי טורקיה נענתה להסכם עם ארצות הברית בתמורה לכך שממשל טראמפ יקל בסנקציות הכלכליות שהטיל על המדינה, חלקן המכריע בתגובה למעצר והסירוב של טורקיה לשחרר את ברנסון.

## ראו גם
* יחסי ארצות הברית-טורקיה

## קישורים חיצוניים

* עדכונים על התיק של אנדרו ברנסון אתר ECLJ מאי 2018
* 

## הערות שוליים

קטגוריה:כמרים אמריקאים
קטגוריה:אסירים פוליטיים
קטגוריה:אמריקאים שנולדו ב-1968
הכנסה פסיבית

**הכנסה פסיבית** היא הכנסה הנובעת מתזרים מזומנים, הדורשת מינימום מאמץ על ידי בעליו (תאורטית השקעת מאמץ חד פעמי).

ניתן לסווג הכנסה לשלושה סוגים: הכנסה פעילה, הכנסה פסיבית והכנסות מתיק. הכנסה פסיבית מגיעה רק משני מקורות: פעילות השכרה או "פעילות מסחרית או עסקית בה אינך משתתף באופן מהותי". מוסדות פיננסיים וממשלתיים אחרים מכירים בה גם כהכנסה המתקבלת מצמיחה בהון או ביחס לתכנון שלילי. הכנסה פסיבית בדרך כלל מלווה במס.

## הגדרה
הכנסה פסיבית שונה מהכנסה פעילה והכנסות מתיקי השקעות במגוון דרכים. הכנסה פסיבית מוגדרת בדרך כלל כזרם של הכנסה שנצבר עם מעט מאמץ, והיא נקראת הכנסה פסיבית פרוגרסיבית כאשר יש מעט מאמץ אשר נדרש מן הפרט המקבל את ההכנסה הפסיבית על מנת להגדיל את זרם ההכנסות. דוגמאות להכנסה פסיבית כוללות הכנסות מהשכרה וכל פעילות עסקית שבה בעל הרווחים אינו משתתף באופן מהותי במהלך השנה.

מס הכנסה מגדיר הכנסה פסיבית כהכנסות ממקורות הכנסה אשר אין הם "עסק או "משלח-יד", כגון הכנסות מדמי שכירות, הכנסות מתמלוגים, מדיווידנד ומריבית, מדמי מפתח וכדומה, נחשבות להכנסות פסיביות והן תמוסינה על פי סעיף 2(6) או 2(7) לפקודת מס הכנסה (נוסח חדש), התשכ"א-1961 (להלן: "הפקודה").

דוגמאות להכנסות שהמוסד לביטוח לאומי רואה בהן הכנסות פסיביות הן: דיווידנד, שכר דירקטורים, הכנסות מחוץ לארץ, ריבית, דמי ניכיון, דמי שכירות ועוד.

הכנסה פסיבית שונה מהכנסה פעילה המוגדרת כהכנסה שהורווחה. הכנסה פעילה ליניארית מתייחסת לאחת שנדרשת כל הזמן להישאר פעילה כדי לשמור על זרם ההכנסה, וברגע שאדם בוחר להפסיק לעבוד ההכנסה גם תעצר, דוגמאות להכנסה פעילה כוללות שכר, הכנסה עצמית, שותפות. ההכנסות מתיק ההשקעות נגזרות מהשקעות וכוללות רווחי הון, ריבית, דיבידנדים ותמלוגים.

## דוגמאות
ישנם שני סוגים של פעילויות פסיביות:
* כל הכנסה אשר מניבה תזרימי מזומנים - הכוללים רווחים מבעלות על הון, דמי שכירות מבעלות על משאבים כגון הכנסות מהשכרה ותזרים מזומנים נכנס מנדל"ן או מקרקעין כלשהו וריבית מנכסים פיננסיים. דוגמאות להכנסה מסוג זה: דירה המושכרת לדיירים, שטח מסחרי המושכר לפעילות עסקית כלשהי או כסף המושקע בקרן נאמנות או בפק"מ (פיקדון קצר מועד) ונושא ריבית מניבה.
* פעילות מסחרית או עסקית בה לא משתתפים באופן מהותי במהלך השנה. דוגמאות להכנסה מסוג זה: אפליקציית מובייל שהמשתמשים בה מבצעים רכישות בכרטיס האשראי שלהם, ספר אלקטרוני או ספר מודפס שצבר מוניטין ואין צורך לשווקו, ערוץ ביוטיוב שזוכה להצלחה ובעליו מקבל הכנסה מצפיות בפרסומות המוצגות בו, בעלות על עסק והעסקת שכירים בניהולו ותפעולו, או אמרגנות בשידוך בין דורשי עבודה למחפשי עבודה בתחום מסוים בין אם באמצעות קשרים אישיים ואי זמינות אישית לקחת את העבודה או באמצעות אפליקציה ייעודית.

צורות של שותפויות מסוימות עשויות להיחשב כפסיביות כל עוד אין לשותף תפקיד כלשהו בחברה ומחליפות את השקעת ההון שלהן בתמורה לנתח מהרווחים.

## ראו גם
* השקעה
* השקעה פסיבית

## קישורים חיצוניים
* 
* 
* 
* מי שיש לו הכנסה שאינה מעבודה, באתר הביטוח לאומי
* 

2018 08
קטגוריה:קפיטליזם
אפראח ואלי

**אפראח ואלי** (באורדו: **افراح ولی**; נולדה ב-29 בנובמבר 1995) הא גולשת סקי אלפיני פקיסטנית. היא הזוכה הראשונה באירוע הסלאלום הענק במשחקי החורף של דרום אסיה, כאשר לקחה את הזהב במשחקי הבכורה שנערכו בהודו ב-2011.

## רקע
ואלי נולדה במחוז גהיזאר, בגילגיט-בלטיסטן. היא בת למשפחת גושפור, לשעבר המשפחה המלכותית של מחוז עמק פוניאל, מחוז גהיזר. היא למדה והצטיינה בסקי בעיקר כי בילתה את רוב ילדותה בראטו – אזור הררי מושלג באסטור, שם הוצב אביה למשך יותר מעשור, כקולונל בצבא פקיסטן.https://tribune.com.pk/story/121156/winter-games-skiing-sisters-from-punial-make-history/

ואלי השלימה את לימודי התיכון בבית הספר הצבאי הממלכתי בגילגיט, ואחר כך סיימה תואר במנהל עסקים ב-2017. http://www.nust.edu.pk/News/Pages/NUSTians-Fatima-and-Ifrah-win-Gold-at-National-Skiing-Championship.aspx 

## קריירה
בשנת 2011, במשחקי החורף של דרום אסיה הראשונים, שנערכו בהודו, ואלי זכתה במדליית זהב באירוע הסלאלום הענק - בכך שהביסה את אחותה אמינה, שגם היא גולשת סקי.

ב-2014, ואלי נבחרה על ידי פדרציית הסקי של פקיסטן (SFP) להשתתף במחנה אימונים של הפדרציה הבינלאומית לסקי שנערך באוסטריה. במהלך אימון, הייתה לה תאונת סקי והיא שברה את עצמות השוקה והשוקית של רגלה הימנית. היא פונתה בהליקופטר לבית חולים, ואחר תקופת הבראה, השתקמה. https://www.dawn.com/news/1147548

בגביע הסקי הבינלאומי של 2017 במאלאן ג'אבה, בהרי קארקוראם, לקחה ואלי מדליית זהב - היחידה בה זכתה פקיסטן במשחקים - ושתי מדליות ארד. הייתה זו אליפות הסקי הבינלאומית הראשונה שאירחה פקיסטן. השתתפו באירוע סך של 9 מדינות - טורקיה, אוקראינה, מרוקו, אפגניסטן, הודו, טג'יקיסטן, סלובקיה, סרי לנקה ואיראן.https://tribune.com.pk/story/1311629/ifrah-wali-makes-pakistan-proud/https://data.fis-ski.com/dynamic/athlete-biography.html?sector=AL&competitorid=180533&type=result

בינואר 2017, ואלי השתתפה בנבחרת פקיסטן במשחקי החורף של אסיה, בסאפורו, יפן. היא הגיעה למקום 23 בסלאלום הענק, ולמקום 25 בסלאלום.

כמו ספורטאיות פקיסטניות אחרות שהגיעו לרמת תחרות בינלאומית, ואלי מציינת את ההשקעה המועטה של ממשלת פקיסטן בחינוך וספורט, ובמיוחד את הקשיים שעומדים בפני נשים וילדות הרוצות לעסוק בספורט בארצה.

## קישורים חיצוניים
* הדף של אפראח ואלי באתר FIS (הפדרציה הבינלאומית לסקי)

## הערות שוליים

קטגוריה:ספורטאיות פקיסטניות
קטגוריה:גולשות סקי
IKCO Runna

ממוזער|300px|דגם "IKCO Runna"
**IKCO Runna** היא מכונית משפחתית קטנה המוגדרת כמכונית קומפקטית, מתוצרת יצרנית הרכב ה-איראנית, איראן חודרו, אשר מיוצרת משנת 2010 ועד היום.

דגם ה-"IKCO Runna" מבוסס על דגם פיג'ו 206 מתוצרת פיג'ו הצרפתית. מיוצרת ברישיון פיג'ו.

## "IKCO Runna"

* 4 דלתות
* 5 מושבים
* מנוע קדמי 4 צילינדרים בטור
* צמיגים: קדמיים ואחוריים 185/65 R14

## ראו גם
* IKCO Arisun
* IKCO Dena
* IKCO Samand Soren
* IKCO Dena Plus

## קישורים חיצוניים

* 
* 

## הערות שוליים

קטגוריה:מכוניות משפחתיות
קטגוריה:דגמי מכוניות שהושקו ב-2010
קטגוריה:כלי רכב המיוצרים באיראן
קטגוריה:כלי רכב המורכבים בבלארוס
Runna
ליגת הרוגבי הפדרלית

**ליגת הרוגבי הפדרלית**, או בפשטות **הליגה הפדרלית** הוא הליגה השלישית בחשיבותה בענף הרוגבי ברוסיה המאחדת 40 מועדונים חובבנים, המתמודדים בשמונה חטיבות אזוריות.

## פורמט
40 קבוצות רוגבי חובבניות מתמודדות בשמונה חטיבות אזוריות: צפון-מערב, דרום, סיביר, אורל, עבר הוולגה (צפון ודרום), מוסקבה (חטיבה 1 וחטיבה 2), קרסנויארסק, מרכז (צפון/טבעת הזהב, ודרום/צ'רנוזמיה).

אלופת הליגה מוכרעת לאחר סדרת משחקי פלייאוף, בין אלופות כל חטיבה.

## היסטוריה
בעבר הטורניר העיקרי של מועדוני הרוגבי החובבניים היה "גביע החובבנים" שנערך בשנים 2008-2012.

הליגה הפדרלית הוקמה על ידי פדרציית הרוגבי הרוסית בשנת 2013 ואפשרה ל-50 מועדוני רוגבי חובבנים להתאגד תחת ליגה תחרותית.

## טבלת אליפויות

## קישורים חיצוניים

## הערות שוליים

קטגוריה:רוסיה: תחרויות רוגבי
מישהו הולך תמיד איתי

"**מישהו הולך תמיד איתי**" הוא סינגל שהוקלט על ידי הזמרת הישראלית עפרה חזה. השיר יצא לאור ב-2 בפברואר 1985, כסינגל מתוך אלבום הסולו התשיעי של חזה, "אדמה".

עם צאתו נכנס השיר אל המקום הראשון במצעד של רשת ג'.

## רקע וכתיבה
השיר נכתב על ידי רמי קידר, הולחן על ידי אפי נצר והופק על ידי אריק רודיך. השיר הוא מעין בלדת פופ, המשלב בתוכו גם את סגנון מוזיקת עולם, שאפיין את מרבית שיריה ואלבומיה של עפרה חזה.

בשנת 2010 נבחר השיר לשיר הטוב ביותר של עפרה חזה, במצעד שנערך לציון עשר שנים למותה.

## וידאו קליפ
הווידאו קליפ הנלווה שצולם לשיר מציג בתוכו את עפרה חזה בגינה של אולפני הטלוויזיה החינוכית, וצולם לתוכנית "זהו זה!". בקליפ, ניתן לראות את חזה לובשת בגדים בצבעי שחור ואדום. לאורך הקליפ הזמרת צועדת בגינה.

הקליפ עלה לערוץ היוטיוב של החינוכית, ב-30 באוקטובר 2011, 26 שנים לאחר שיצא.

## גרסאות כיסוי
לשיר בוצעו עשרות גרסאות כיסוי, ביניהן:
*לידור יוספי, שביצע את השיר בשנת 2000, וכלל אותו באלבומו הרביעי, מרגיש כחול.
*אברהם פריד, שביצע את השיר בהיכל התרבות בשנת 2010.
*חגית יאסו, שביצעה את השיר בגמר התוכנית "כוכב נולד", בשנת 2011.
*להקת חיל האוויר, שביצעה את השיר לכבוד אירוע "כי הכסף", בשנת 2011.
*אגם בוחבוט, שביצעה את השיר באחד מפרקי הסדרה של "בית ספר למוסיקה", בשנת 2013.
*רינת גבאי, שביצעה את השיר כחלק מהסדרה "מלכת קסמים: רינת בשירי עפרה חזה", בשנת 2013.
*משה פרץ, שביצע את השיר בפארק איילון-קנדה, בשנת 2015.
*מאיה בוסקילה, שביצעה את השיר בטקס פרסי אקו"ם, בשנת 2015.
*שרית חדד, שביצעה את השיר בתוכנית "פסקול ישראלי", בשנת 2016.
*חיה ארד, שהייתה הסולנית של להקת חיל הים, ביצעה את השיר מחדש בשנת 2016.
*ספיר סבן, שביצעה את השיר במופע "זוכרים" שהתקיים בבריכת הסולטן בשנת 2017.
*נטלי פרץ, שביצעה את השיר בשנת 2018.
*יסמין לוי, שביצעה את השיר בשנת 2018. גרסתה של לוי נכללה באלבום המחווה שיצא עבור עפרה חזה באותה השנה, קול הנשמה: שרים עפרה חזה.
*חנן בן ארי, שביצע את השיר בשנת 2020 בטקס הדלקת המשואות.

## מיקומי שיא

## קישורים חיצוניים
* מישהו הולך תמיד איתי, דף שיר, באתר הספרייה הלאומית
* 
* אקורדים לשיר מישהו הולך תמיד איתי, באתר Tab4u

## הערות שוליים

קטגוריה:שירי עפרה חזה
קטגוריה:שירי יסמין לוי
קטגוריה:שירים בעברית
קטגוריה:שירים שהולחנו על ידי אפי נצר
קטגוריה:שירים על בדידות
קטגוריה:שירים על כאב לב
קטגוריה:סינגלים בהוצאת הד ארצי
קטגוריה:ריקודי עם בישראל: שירים
פיג'ו סוג 56

**פיג'ו סוג 56** (בצרפתית: **Peugeot Type 56**) היא מכונית בתצורה פתוחה (קבריולה) מסוג "Tonneau" , בעלת 4 מושבים, מתוצרת יצרנית הרכב הצרפתית **[[פיג'ו]]** אשר יוצרה בין השנים 1903–1904.

בנוסף, יוצרה לדגם "פיג'ו סוג 56" תצורה סגורה בחלקה (המושבים הקדמיים ללא דלתות).

סך הכול יוצרו 16 יחידות.
## תמונות

קובץ:Peugeot Type 56 01.jpg | "פיג'ו סוג 56" 
קובץ:Peugeot Type 56 02.jpg | "פיג'ו סוג 56" 
קובץ:Peugeot Type 56 03.jpg | "פיג'ו סוג 56" 
קובץ:Peugeot Type 56 04.jpg | "פיג'ו סוג 56" 
קובץ:1904 Type 56 Tonneau photo 1.JPG | "פיג'ו סוג 56" 
קובץ:1904 Type 56 Tonneau photo 2.JPG | "פיג'ו סוג 56" 
קובץ:1904 Type 56 Tonneau photo 3.JPG | "פיג'ו סוג 56" 
קובץ:Peugeot Type 56-1.jpg | "פיג'ו סוג 56" 
קובץ:Peugeot Type 56-2.jpg | "פיג'ו סוג 56"  


## ראו גם
* פיג'ו
* פיג'ו סוג 1
* פיג'ו סוג 15
* פיג'ו סוג 27
* פיג'ו סוג 31
* פיג'ו סוג 37
* פיג'ו סוג 58
* פיג'ו סוג 1525
* פיג'ו סוג 156

## קישורים חיצוניים

* 

## הערות שוליים

קטגוריה:מכוניות קבריולה
קטגוריה:דגמי מכוניות שהושקו ב-1903
קטגוריה:מכוניות צרפתיות
56
ליגת המשנה הרוסית ברוגבי

ממוזער|סמל עבר
**ליגת המשנה ב[[רוגבי]]**, רשמית **ליגת הרוגבי הלאומית** (Национальная регбийная лига) והיא הליגה השנייה בחשיבותה בענף הרוגבי ברוסיה. נקראה בעבר ליגת הרוגבי הבכירה (Регбийная Высшая Лига)

לאחר כל עונה, שתי הקבוצות העליונות בליגה מחליפות את שתי הקבוצות התחתונות בליגת העל והאלופות של כל אזור בליגה מחליפות את כל חמש הקבוצות התחתונות בליגת העל.

עד 1997 נקראה בשם "הדיוויזיה הראשונה". משנת 1997 נקראה ליגת הרוגבי הבכירה. בשנת 2017 אורגנה מחדש ונושאת את שמה הנוכחי.

הליגה מהווה לדרגה הנמוכה ביותר של הרוגבי המקצועני ברוסיה.

## הקבוצות בעונת 2020/2021

## אלופות

## קישורים חיצוניים
* 

 
קטגוריה:רוסיה: תחרויות רוגבי
ג'יימס לאנס

**ג'יימס פרדריק גרנוויל לאנס** (באנגלית: **James Frederick Grenville Lance**; נולד ב-29 בספטמבר 1974) הוא שחקן אנגלי, הידוע בעיקר מהופעתו בסדרות קומיות בריטיות ובעיקר בסדרת הקומדיה טד לאסו, עליה היה מועמד לפרס אמי בפריים טיים לשחקן האורח הטוב ביותר בסדרה קומית ב-2022.

## ביוגרפיה
לאנס וסטברי-סאב-מנדיפ שבסאמרסט, ולמד בבית הספר למשחק של סילביה יאנג. לאנס שיחק בסדרה המוקומנטרית "תפאורות קרטון" של רשת ITV, במיני-סדרה "Boy Meets Girl" לצדו של מרטין פרימן, ובסדרה הקומית של ערוץ ITV2 "גיבורי-על מובטלים".

בין תפקידיו של לאנס היו הדילר סטיקי בסדרה "Top Buzzer", מאט בשתי עונות של הסדרה "מורים", בן בסדרה "אני אלן פרטרידג'", ג'יימי בסדרה "יחצ"נים מסוכנים", ותפקידים שונים בתוכנית המערכונים "Smack the Pony". עוד שיחק בתפקידי אורח בדמות ריצ'רד בסדרה "Spaced", ובדמות טום בסדרה "מלון בבילון" של ה-BBC.

ב-1992 שיחק לאנס בפרק בעונה הראשונה של הסדרה "פשוט נהדרת" בתפקיד חבר לכתה של סאפי.

בקולנוע הופיע לאנס בסרטים "Late Night Shopping", הקומדיה "The Search for John Gissing", "מארי אנטואנט", "ברונסון" בתפקיד מורה לאמנות, ובסרט "בל אמי" משנת 2012.

במיני-סדרה "האימפרסיוניסטים" גילם לאנס את דמותו של הצייר פרדריק באזיל. הוא שיחק בקומדיות המצבים "מועדון הספר", "עור רגיש" ו"תציל אותי". לאנס השתתף בתפקידים קטנים בסיטקום "2.4 ילדים בממוצע", ב-"People Like Us", "סקסונדייל", ובתפקיד דניאל בפרק בסדרה "פשוט נהדרת". ב-2012 כיכב בתפקיד אורח בעונה הרביעית של הסדרה "כמעט אנושיים" של ערוץ BBC Three בתפקיד קירבי. ב-2015 שיחק בפרק "The Dagger Club" של הסדרה "רציחות במידסומר".

לאנס היה קריין של מספר פרסומות לטלוויזיה למותגים כגון Maybelline, Wrigley's Extra ו-the AA. החל מאוגוסט 2013 הופיע לאנס בפרסומות עבור Moneysupermarket.com.

במאי 2009 הופיע לאנס על במת התיאטרון בתפקיד מיילס במחזה "Ordinary Dreams; or How to Survive a Meltdown with Flair" מאת מרקוס מרקו בתיאטרון טרפלגר סטודיוס. עוד ב-2009 שיחק בתפקיד אריק איידל במחזה "Pythonesque" מאת רוי סמיילס שהועלה בפסטיבל אדינבורו.

### חיים אישיים
ב-2016 התחתן לאנס עם קייט קווילטון. לבני הזוג נולד בן ביוני 2018.

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:אנגלים שנולדו ב-1975
דיק דייל

**דיק דייל** (באנגלית: **Dick Dale**; 4 במאי 1937 – 16 במרץ 2019) היה גיטריסט אמריקאי שנחשב לממציא סגנון "רוק הגלישה". הוא היה ידוע כגיטריסט וירטואוז, ודורג במקום ה-74 ברשימת 100 הגיטריסטים הגדולים ביותר בכל הזמנים של מגזין הרולינג סטון.

## ביוגרפיה
נולד בשם ריצ'רד אנטוני מנסור בבוסטון, מסצ'וסטס. אביו הוא ממוצא לבנוני ואמו ממוצא פולני-בלרוסי.

כילד הוא העריץ את זמר הקאנטרי האנק ויליאמס, ובעקבות כך לימד את עצמו לנגן ביוּקולֶיְלִי.

נפטר ב-16 במרץ 2019.

## סגנון נגינה
דייל היה ידוע בסגנון הנגינה הייחודי שלו. הוא נהג לנגן בגיטרה הפוכה, בפריטת טרמולו מהירה ובשימוש רב בסולמות מזרח-תיכוניים.

דייל התפרסם בשימוש בציוד של חברת פנדר, והשתמש במגבר הראשון של 100 וואט שיוצר על ידה. כמו כן עשה שימוש רב באפקט ה-Reverb לגיטרה.

## דיסקוגרפיה
### אלבומים נבחרים
* (*Surfers' Choice* (1962
* (*King of the Surf Guitar* (1963
* (*Checkered Flag* (1963
* (*Mr. Eliminator* (1964
* (*Summer Surf* (1964
* (*Rock Out With Dick Dale and His Del-Tones: Live At Ciro's (1965*
* (*The Tigers Loose (1983*
* (*Tribal Thunder* (1993
* (*Unknown Territory* (1994
* (*Calling Up Spirits* (1996
* (*Spacial Disorientation* (2001

## קישורים חיצוניים

* 

* בן רד, דיק דייל - בין מזרח למערב, באתר "נותן ברוק", 30 ביוני 2024

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אמריקאים ילידי מסצ'וסטס
קטגוריה:בוסטון: אישים
קטגוריה:גיטריסטים אמריקאים
קטגוריה:אמריקאים שנולדו ב-1937
קטגוריה:אמריקאים שנפטרו ב-2019
חסידיסטוק

[ממוזער|קטע מהתוכנית העוסקת בזמר [מוטי שטיינמץ.]]
**חסידיסטוק** היא תוכנית דוקו על גיבורי התרבות של המוזיקה היהודית העכשווית בארץ ובעולם. בין חסידים אדוקים מבית לחוזרים בתשובה, בין יקירי המגזר לאלה שמורדים בו, מנקודות מבט שונות: אמונה, להקות, מחאה, להיטים וקול. הסדרה היא בעריכת אסף גלאי ואבידע ליבני, ובתמיכת קרן גשר לקולנוע רב תרבותי.

## מבנה התוכנית
# ניסים בלאק - גדל במשפחה מוזיקלית אפרו אמריקאית של סוחרי סמים והיה מחלוצי סצנת ההיפ הופ בסיאטל. כבר מגיל צעיר יצא למסע חיפושים רוחני שבסיומו התגייר הפך לחסיד ברסלב. כיום הוא גר ברמת בית שמש א' ומכניס את הראפ לעולם החסידי השמרני.
# גד אלבז - התפרסם כבר בגיל 4 ששר עם אביו את הלהיט "אבא אני אוהב אותך", הפך לזמר מצליח שמייצר להיטי פופ על בסיס המוזיקה החסידית, וחתום על קליפים מושקעים שזוכים למיליוני צפיות.
# ליפא שמלצר - גדל בעיירה יהודית חרדית קיצונית בארצות הברית וכבר מגיל צעיר זימר בפני האדמו"ר, עד שנכבש והפך לפופ סטאר של המגזר החסידי, עם קליפים מושקעים ואלפי צפיות.
# מוטי שטיינמץ - את הקריירה שלו התחיל כילד ששר בשמחות של חסידות ויז'ניץ, שם גדל, ובמהרה הפך לכוכב הרגש של המוזיקה החסידית המסורתית. קול הפעמונים שלו גורם לקשוחים שבחתנים לבכות תחת החופה, והוא מוזמן להופעות ברחבי העולם. הוא מסרב להופיע לפני קהל מעורב אך מנסה לשלב בין הכללים המחמירים של החסידות לבין חידושים מוזיקליים וביטוי אישי.
# להקת זושא - להקה צעירה שמאופיינת כחסידית-היפסטרית, ומשלבת ניגונים חסידים עם פולק, רגאי ומוזיקה אלקטרונית. הסרט מלווה אותם בהכנות לפסטיבל מוזיקה יהודי.
# קול אשה - שלוש זמרות צעירות שמתמודדות עם האיסור על שירת נשים. ציפורה איבגי היא חרדית ספרדית מכרמיאל המופיעה בפני נשים בלבד ואסור לצלם אותה שרה, אודהליה ברלין מנגנת בפני גברים אך שרה רק לנשים, פרל וולף משיקגו מאמינה שהאיסור הוא לגברים בלבד ולכן היא מופיעה בפני קהל מעורב.

## קישורים חיצוניים

* אתר התוכנית
* 
*
* 
* 

קטגוריה:סדרות טלוויזיה תיעודיות ישראליות
קטגוריה:סדרות טלוויזיה ישראליות שעלו לשידור בשנת 2018
קטגוריה:כאן 11: תוכניות וסדרות
קטגוריה:מוזיקה יהודית
מרים מוח'תיאר

**מרים מוח'תיאר** (בסינדית: **مريم مختيار**; 18 במאי 1992  24 בנובמבר 2015) הייתה טייסת קרב פקיסטנית. היא נהרגה ב-24 בנובמבר 2015 לאחר שהתרסק מטוס חיל האוויר הפקיסטני PAF) FT-7PG) סמוך לקונדיאן שבמחוז מיאנוואלי, בצפון מערב פנג'אב, פקיסטן. היא האישה-טייסת הראשונה שנהרגה בהתרסקות במהלך מילוי תפקידה.

## רקע
מרים מוח'תיאר שייח' הייתה בת למשפחה צבאית, ונצר למשפחת אצולה שייח'ית ידועה מפאנו אקיל, שבסינד. היא השלימה את לימודיה בבתי ספר צבאיים ממלכתיים, בקראצ'י, ושיחקה כדורגל במועדון בלוצ'יסטן יונייטד, עמה השתתפה באליפות פקיסטן בכדורגל נשים. מוח'תיאר סיימה את הכשרתה כטייסת קרב בפקיסטן חיל האוויר בשנת 2014, יחד עם עוד שש נשים. היא הייתה עסקה בפעילויות צדקה, ותמכה בבית ספר לילדים עניים.

## מותה
ביום שלישי ה-24 בנובמבר 2015, מוח'תיאר ומפקד הטייסת סאקיב עבאסי היו במבצע אימונים שגרתי, כאשר כשל טכני במטוס FT-7PG שלהם גרם להתרסקות סמוך לקונדיאן שבמחוז פנג'אב. שני הטייסים נפלטו לפני שהמטוס התרסק. עבאסי, שנפלט כשמונה שניות לפני מוח'תיאר, נפצע באורח קל. אך מוח'תיאר נפטרה מפצעיה בבית החולים הצבאי אליו פונתה. על פי דובר חיל האוויר, היא נפלטה בגובה נמוך מידי. על פי בדיקות המקרה, מוח'תיאר יכלה לשרוד אם הייתה מפעילה מוקדם יותר את מושב המפלט, אך רצתה קודם להתפנות מן האזור המיושב מעליו טסו. מותה של מוח'תיאר הוכרז כ"שהדאת" (מות קדושים) על ידי חיל האוויר, אשר דיווח ששני הטייסים "טיפלו במקרה החירום החמור באופן מקצועי ובאומץ, וניסו להציל את המטוס עד לרגע האחרון. קצינת הטייס מוח'תיאר יכלה להציל את חייה... אך שני הטייסים החליטו לקחת את הסיכון ולהמשיך להטיס את המטוס הנופל עד שייצא מאזור האוכלוסייה הצפוף, ובמיוחד כדי להציל את בית הספר שם".

## פרסים
ועדת הביטחון של הסנאט של פקיסטן (SSCD) המליצה על הענקת פרס למוח'תיאר מטעם המדינה. הוענק לה הפרס הצבאי טמגהא-א-בסלט, פרס מבצעי אשר ניתן על ידי נשיא פקיסטן לאנשי צבא עבור מעשי גבורה ומסירות תוך כדי ביצוע חובתם.

## בתרבות הפופולרית
* *Ek Thi Marium* (באורדו: اک تھی مریم; בתרגום: היה הייתה פעם מרים) – סרט ביוגרפי קצר משנת 2016 על מרים מוח'תיאר, באורדו, אשר בוים על ידי סאמאד סולטן חוסאט ונכתב בידי אומרה אחמד, בכיכובה של סנאם באלוץ.

## קישורים חיצוניים
* 


* Official PAF Documentary on Marium's Life
* Marium Mukhtiar The Legend Page

## הערות שוליים

קטגוריה:טייסות (נשים)
קטגוריה:פקיסטן: צבא וביטחון
קטגוריה:כדורגלניות פקיסטניות
קטגוריה:ילידות 1992
קטגוריה:פקיסטניות שנפטרו ב-2015
קטגוריה:פקיסטנים שנפטרו ב-2015
ESO 274-1

**ESO 274-1** היא גלקסיה ספירלית שנמצאת בקבוצת הכוכבים זאב במרחק של כ-13.5 מיליון שנות אור ממערכת השמש ושייכת לקבוצת קנטאור A. לגלקסיה בהירות נראית מדרגה 11.7 והיא נמצאת כ-1.6 מעלות ממערב-צפון-מערב לכוכב π בזאב, על המשכו של הקו המחבר את הכוכב עם הכוכב הבהיר α בזאב, וכ-2.5 מעלות מדרום-מערב לכוכב ε. המרחק הזוויתי בין הגלקסיה לקנטאור A שבמרכז הקבוצה הוא כ-19.5 מעלות והיא אחת הגלקסיות הרחוקות ביותר ממרכז קבוצת קנטאור A שעדיין נחשבת לחלק ממנה.

## מאפיינים
ESO 274-1 היא גלקסיה ספירלית שמישורה משיק לקו הראייה אליה כך שהיא נראית ארוכה וצרה מאוד. אורכה הזוויתי של הגלקסיה הוא כ-13.4 דקות קשת שממרחקה שקול לקוטר של כ-53,000 שנות אור, מעט יותר מחצי הקוטר של שביל החלב. עובייה הזוויתי הוא רק עשירית מאורכה. מכיוון שהגלקסיה נצפית מצידה, ניתן למדוד בקלות את מהירות הסיבוב של הכוכבים סביב מרכז הגלקסיה ונראה שמהירות הסיבוב גדלה עם המרחק מהמרכז ומגיעה בשולי הדיסקה למהירות של 86 קילומטר בשנייה. מניתוח התנועה והספקטרום של קרינת הגלקסיה ניתן להסיק שמסתה של הגלקסיה היא כ- מסות שמש, כ-3 אחוזים ממסת שביל החלב, וממנה כ- מסות שמש הן של מימן נייטרלי (אזור H I) שמאפשר יצירה של כוכבים חדשים בקצב גבוה יחסית לגלקסיות האחרות שבקבוצת קנטאור A. סביב הגלקסיה זוהו 10 צבירים כדוריים שמסתם הכוללת כ- מסות שמש ונראה שהיא מוקפת בהילה של חומר אפל שטיבו אינו ידוע.

## הערות שוליים

קטגוריה:קבוצת הכוכבים זאב
קטגוריה:קבוצת קנטאור A
קטגוריה:גלקסיות ספירליות
סיידה מהפארה

**סיידה מהפארה שאהיד בוכרי**, הידועה כ**סיידה מהפארה** או **מהפארה שאהיד** (נולדה ב-8 ביולי 1993) היא כדורגלנית פקיסטנית, והשוערת של הנבחרת הלאומית. היא זכתה עם קבוצתה בחמש אליפויות לאומיות, ונבחרה כשוערת הטובה ביותר וכשחקנית הפקיסטנית הטובה ביותר מספר רב של פעמים.

## רקע
מהפארה נולדה בקראצ'י, סינד. היא לא התעניינה בכדורגל, עד שאמה דחקה בה להצטרף לקבוצת נוער שהתארגנה על ידי השגרירות האמריקאית, Young Rising Stars FFC.

### קריירה לאומית
היא התחילה את הקריירה שלה במועדון Young Rising Stars FFC כמגנה בשנת 2007. היא עברה לתפקיד שוערת ב-2008.

ב-2014 היא שיחקה במועדון בלוצ'יסטן יונייטד.

ב-2016, היא עברה לשחק ב-WAPDA F.C. היא זכתה עם שתי קבוצות אלה באליפות פקיסטן בכדורגל נשים חמש פעמים.

יחד עם חברתה לנבחרת פקיסטן, הקשרית זולפיה שאה, היא חתמה ב-2017 עם המועדון החובבני Rossoneri Women's FC בדובאי לעונה. בהינתן הפסקת כדורגל נשים במדינתה, היא ניצלה את האפשרות לזכות באימון ממוקד לשוערות, ופיתוח כישוריה, בין היתר בתקווה שייפתחו בפניה הזדמנויות בינלאומיות נוספות.

הביצועים שלה זיכו אותה בכינוי "הקיר".

בדומה לספורטאיות פקיסטניות אחרות, גם מהפארה מוטרדת מחוסר ההשקעה בפיתוח ספורט נשים במדינתה. מאז 2016, הנבחרת הלאומית אינה פעילה, בעיקר מחוסר השתייכות לפיפ"א, דבר המגביל את הקריירה של שחקניות הכדורגל. היא טוענת שהעיסוק בספורט הוא חשוב לילדות ולנשים, הן מבחינת בריאות פיזית, והן בשל היתרונות הנפשיים. היא מציינת שאף תחום ספורט לא יכול להתפתח ללא תמיכת האוהדים, ושבפקיסטן יש עוד דרך ארוכה, מכיוון שאין התייחסות רצינית לכדורגל נשים.

### קריירה בינלאומית
מהפארה היא השוערת הראשונה של נבחרת פקיסטן לכדורגל נשים, שהחלה להתחרות ב-2010, במשחקי פדרציית הכדורגל של דרום אסיה (SAFF), באליפות שנערכה איסלמבאד, פקיסטן. היא שיחקה בכל שלושת המשחקים (נגד סרי לנקה, נפאל ובהוטן).

### סטטיסטיקות בינלאומיות

## פרסים
* השוערת הטובה ביותר (באליפות הארצית): 5 פעמים (2008, 2010, 2011, 2012, 2013)
* השוערת הטובה ביותר באליפות SAFF: 2 (2011, 2014)
* השחקנית הטובה ביותר באליפות SAFF: 2011

## הערות שוליים

קטגוריה:ספורטאיות פקיסטניות
קטגוריה:כדורגלניות פקיסטניות
קטגוריה:פקיסטניות שנולדו ב-1993
ג'ובאני

**גּ'וֹבַאנִי** הוא שם איטלקי (Giovanni). שם בעל אותו כתיב משמש גם כשם משפחה יהודי בקרב יהדות תימן‚ ונהגה גּ'וּבַּאנִי, שכן קהילה יהודית גדולה התקיימה בעיירה דנט-ג'וב (א)ן בדרום תימן.

## הערות שוליים

קטגוריה:שמות משפחה ביהדות תימן
קטגוריה:שמות משפחה המבוססים על השם יוחנן
קטגוריה:שמות פרטיים איטלקיים
עולה עולה

השיר השתתף בארויזיון 1985 על ידי יזהר כהן.               השיר זכה במקום החמישי עם   93 נקודות   מלחין השיר היה קובי אשרת

במקור נכתב השיר עבור הפסטיגל, תחת השם "הכלב ויסקי". אולם, כאשר האמרגן שלמה צח שמע את השיר, הוא החליט כי השיר "חזק מדי בשביל הפסטיגל", וכי הוא מתאים יותר לאירוויזיון. לשם כך שינתה חמוטל בן זאב את המילים, כדי להופכו משיר ילדים לשיר פופ.

השיר מבטא שמחה וחשיבה כיצד יראה העולם כאשר בני האדם יחיו בשלווה ובשלום.
מצוין בשיר גם דברים המציינים תקווה והמשכיות, כגון "אור", "קשת בענן" ו"מים", המחזקים את המסר הנובע מהשיר.

השיר זכה במקום הראשון בקדם-אירוויזיון 1985, לאחר שזכה ב-69 נקודות, והקדים שירים שזכו מאוחר יותר להצלחה ("כמו צועני" ו"עוד נגיע"), ונחשב לאחד השירים הקליטים ביותר באותה שנה.

השיר הגיע למקום השני במצעד הפזמונים העברי השנתי ה'תשמ"ה-1985 של רשת ג'.

## ראו גם
* תחרות הזמר של האירוויזיון
* אירוויזיון 1985
* ישראל באירוויזיון

## קישורים חיצוניים
* 
* השיר "עולה עולה" באתר היוטיוב
* מילות השיר באתר שירונט
* קובי אושרת - "עולה עולה" אירוויזיון 1985

קטגוריה:שירי 1985
קטגוריה:סינגלים מ-1985
קטגוריה:שירי אירוויזיון 1985
קטגוריה:שירי יזהר כהן
קטגוריה:שירי קדם-האירוויזיון 1985
קטגוריה:שירי ישראל באירוויזיון
קטגוריה:שירים בעברית
קטגוריה:שירים שנכתבו על ידי חמוטל בן זאב
קטגוריה:שירים שהולחנו על ידי קובי אשרת
קטגוריה:שירים על תקווה
אלור אוף דה סיז

[ממוזער|Allure Of The Seas עוגנת בלאבדי, [האיטי]]
**אָלוּר אוֹף דֵה סיז** (באנגלית: **Allure Of The Seas**) היא אוניית תענוגות מסדרת אואזיס המופעלת על ידי רויאל קאריביאן אינטרנשיונל. משנת 2018, אוניות מסדרת אואזיס הם ספינות הנוסעים הפעילות הגדולות ביותר בעולם, Allure ארוכה ב-50 מ"מ יותר מהספינה התאומה Oasis Of The Seas, אם כי שתיהן נבנו לאותם מפרטים. האונייה הוזמנה מ- Akker Finnyards תחת השם "פרויקט בראשית" (Project Genesis). בנייתה החלה בפברואר 2008 על ידי מספנות פרנו בטורקו, פינלנד. שדרית האונייה הונחה ב־2 בדצמבר 2008, זמן קצר לאחר שהמספנה נרכשה על ידי מספנות STX Europe.

עם השקתה בנובמבר 2009, האונייה הפכה לאוניית הנוסעים הגדולה בעולם, במקומה של הספינה התאומה Oasis Of The Seas.

## היסטוריה
השדרית של Allure Of The Seas הונחה ב-2 בדצמבר 2018 במספנות STX Europe בטורקו שבפינלנד, בטקס שבו נכחו נציגי רויאל קאריביאן ונציגי STX. היא הושקה ב־20 בנובמבר 2009, והמשיכה בהפלגתה מן המספנות. היא עזבה את המספנה בטורקו ב-29 באוקטובר 2010 בשעה 5:45 UTC, והפליגה ישירות אל נמל הבית שלה שבפורט לודרדייל, פלורידה, ארצות הברית.

ב-11 בנובמבר 2010, בסביבות השעה UTC 14:30, האונייה הגיעה לנמל הבית שלה בפורט לודרדייל, פלורידה. היא קודמה בברכה על ידי אלפי צופים שחיכו לה בחוף.

בפברואר 2014 Allure Of The Seas נכנסה למבדוק באי גראנד באהמה למשך שבעה ימים כדי להחליף תיבת הילוכים פגומה באחד האזיפודים שלה. מכיוון שהמתקן לא היה גדול מספיק כדי להכיל אונייה בסדר גודל של אואזיס, היה צריך להמציא פתרון ייחודי כדי לאפשר את התיקון, והוא כונה "פרויקט אטלנטיס".

Allure Of The Seas תחליף את נמל הבית שלה לפורט מיאמי, שם רויאל קאריביאן תבנה טרמינל חדש. היא תצטרף לספינה הרביעית של אואזיס, Symphony of the Seas, ושניהן יפליגו כל השנה מהנמל והאונייה תציע הפלגות מערביות ומזרחיות של שבעה ימים.

## גלריה

Allure of the seas sideview.JPG|alt=Allure of the Seas עוזבת את מספנות STX|Allure of the Seas עוזבת את מספנות STX
Allure of the seas night.jpg|Allure of the seas בערב
Allure of the Seas under the Storebaelts bridge.jpg|alt=Allure of the Seas עוברת תחת גשר גרייט בלט.|Allure of the Seas עוברת תחת גשר גרייט בלט.
Allure of the Seas, Pernon telakka, Turku, 23.10.2010 (18).JPG|מרפסות החדרים
Allure of the Seas, Pernon telakka, Turku, 23.10.2010 (10).JPG
Allure of the Seas climbing wall.jpg|אחת מאטרקציות האונייה
Allure of the Seas, Pernon telakka, Turku, 23.10.2010 (9).JPG|פיצרייה במלון האונייה
Allure of the Seas, Pernon telakka, Turku, 23.10.2010 (28).JPG|מעליות במלון האונייה
Allure of the Seas, Pernon telakka, Turku, 23.10.2010 (11).JPG|חנות במלון האונייה
Dining Room (31830084635).jpg|אחד מחדרי האוכל במלון האונייה


## קישורים חיצוניים

* 
קטגוריה:אוניות נוסעים
הצלילה

"**הצלילה**" (באנגלית: **The Dive**) הוא סרט ישראלי משנת 2018 שכתב וביים יונה רוזנקיאר, המככב בסרט לצד שני אחיו - יואל ומיכה. הסרט הופק בתמיכת קרן סטיב טיש לסרט ראשון באורך מלא, אוניברסיטת ת"א, קרן יהושע רבינוביץ' לאמנויות תל אביב – פרויקט קולנוע ומועצת הפיס לתרבות ולאמנות.

הסרט הוקרן בישראל בהקרנת בכורה ב-1 באוגוסט 2018, במסגרת התחרות העלילתית של פסטיבל הקולנוע ירושלים, בו זכה בארבעה פרסים, בהם פרס הסרט הטוב ביותר ובפרס סרט הביכורים המצטיין (ביחד עם הסרט "פרה אדומה").

באוגוסט 2018 הוקרן הסרט במסגרת פסטיבל לוקרנו ה-71 בו זכה בפרס Swiss Critics Boccalino Award, וכן בפרס Junior Jury Award לסרט הטוב ביותר במסגרת הבמאים של הווה. הסרט יצא לאקרנים בבתי הקולנוע בישראל ב-4 ביולי 2019.

## תקציר העלילה
הימים הם ימי מלחמת לבנון השנייה. לאחר שנה של נתק ממשפחתו, **יואב** (יואל רוזנקיאר) שב לקיבוץ ילדותו הנמצא סמוך לגבול ישראל–לבנון, על מנת להשתתף בהלוויה של אבי המשפחה, שנפטר כבר שנה קודם לכן ותרם את גופתו למדע. **אבישי** (מיכה רוזנקיאר), אחיו הצעיר של יואב, הוא חייל בשירות סדיר, הצפוי להצטרף למלחמה בצפון, אך מפגין סימני חרדה, ו**איתי** (יונה רוזנקיאר), האח הבכור, לוקח על עצמו לחנך אותו, למורת רוחו של יואב, רב-סרן לשעבר בצה"ל הסובל בעצמו מפוסט-טראומה.

## שחקנים ודמויות

## פרסים ומועמדויות

## קישורים חיצוניים

ממוזער|שמאל|כרזת הסרט באנגלית
* 
;ראיונות
* 
* 
;ביקורות
* 
* 
* 
* 
* 
* 

## הערות שוליים

קטגוריה:צה"ל בקולנוע
קטגוריה:מלחמת לבנון השנייה בתרבות הישראלית
קטגוריה:הקיבוץ בתרבות ובאמנות: סרטים
קטגוריה:סרטי 2018
קטגוריה:סרטים ישראליים משנת 2018
קטגוריה:זוכי פרס וולג'ין
קטגוריה:זוכי פסטיבל הקולנוע ירושלים
יחסי ג'יבוטי–הודו

**יחסי ג'יבוטי-הודו** הם יחסי החוץ שבין **[[ג'יבוטי|רפובליקת ג'יבוטי]]** לבין **[[הודו|הרפובליקה של הודו]]**. ג'יבוטי מחזיקה שגרירות בניו דלהי וקונסוליה כללית במומבאי. מאידך, הודו מחזיקה קונסוליה בג'יבוטי.

## היסטוריה
המגעים ההיסטוריים והתרבותיים בין הודו לג'יבוטי התקיימו עוד בימי הביניים. הנמל של אודליס היווה את מרכז הסחר הימי, בו ימאים הודים סחרו בתבלינים, במשי ובשנהב. הסוחרים הג'יבוטים סחרו בבשמים ותבלינים הודיים. ג'יבוטים רבים גדלו על פי תרבות מזרח אפריקה, חצי האי ערב ותת-היבשת ההודית. לאחר ביקורו של נשיא ג'יבוטי בהודו ובעקבות הבצורת הקשה במדינה, במאי 2003, הודו העניקה לג'יבוטי סיוע הומניטרי בשווי מיליון דולר, שרובו כלל חיטה, אורז ותרופות.

הקהילה ההודית המתגוררת בג'יבוטי מוערכת בכ-600 תושבים בלבד, בעוד שהקהילה ההודית העתיקה ביותר במדינה היא קהילת הסוחרים הגוג'ראטים.

## הסכמים בילטרליים
ב-31 בינואר 1989, ממשלות ג'יבוטי והוד חתמו על הסכם בדבר שיתוף פעולה תרבותי. ג'יבוטי חתמה על מזכר הבנות יחד עם יועצי התקשורת של הודו ליישום הפרויקט הפאן-אפריקאי והטלרפואה. בנוסף, ב-19 במאי 2003, שתי המדינות חתמו על הסכם בדבר התעופה האזרחית והסכם לקידום ההשקעות וההגנה הדו-צדדית, הנחתם בניו דלהי.

## יחסים כלכליים
בשנת 2016, ייצאה הודו לג'יבוטי סחורה בשווי 271 מיליון דולר אמריקאי. נתחים גדולים מהסחורה הם סוכר גולמי, אורז, שוקולד, מוצרים אפויים, ריבה, מוצרי ברזל, נעלי גומי, נעלי עור, מוצרי טקסטיל, מכסי פלסטיק, תרופות, נפט מזוקק, מכוניות, מזגנים, משאבות אוויר, טלפונים, חוטים מבודדים, נייר לא מצופה, חברות, אופנועים, חלקי רכב, ערכות ייצור חשמליות, קרמיקה ובקבוקי זכוכית. לעומתה, ג'יבוטי ייצאה להודו סחורה בשווי 2.29 מיליון דולר אמריקאי. נתחים גדולים מהסחורה הם זרעי שמנים, סויה, פלפל, קטניות יבשות, מכונות כביסה, בטריות חשמליות, עור סוס ובקר, אבנים ירקות ומוצרי ברזל.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי בנין–הודו

**יחסי בנין–הודו** הם יחסי החוץ שבין **[[בנין|רפובליקת בנין]]** לבין **[[הודו|הרפובליקה של הודו]]**. שתי המדינות חברות בארגון המדינות הבלתי-מזדהות. בנין מחזיקה שגרירות בניו דלהי וקונסוליה בבנגלור. מאידך, הודו מחזיקה קונסוליה כללית בקוטונו.

## סקירה כללית
בנין תומכת ברפורמה ההודית להוספת מושבים במועצת הביטחון של האו"ם בהם מושב הודי. משרד החוץ של הודו ציין כי הקשרים של הודו עם בנין מתאפיינים בתמיכה בחילוניות ובדמוקרטיה. במהלך ביקורו של שר החוץ לענייני חוץ בבנין, השר ציין כי "אנו בהודו מעריכים את החברה הסובלנית והרב-אתנית ואת היותה מדינה דמוקרטית רב-מפלגתית. הודו, בהיותה הדמוקרטיה הגדולה בעולם, מעריכה את הישגיה של המדינה ורוצה לתרום להצלחותיה הנוספות".

## יחסים כלכליים
בשנת 2016, ייצאה הודו לבנין סחורה בשווי 484 מיליון דולר אמריקאי. נתחים גדולים מהסחורה הם אורז, תה, תבלינים, מעגלים משולבים, חוטים מבודדים, ממתיקי סוכר, מוצרים אפויים, שוקולד, פסטה, ערכות קפה ותה, משאיות, טרקטורים, אופנועים, צינורות פלסטיק, נפט מזוקק, מלח ומוצרי ברזל. בנין ייצאה להודו סחורה בשווי 183 מיליון דולר אמריקאי. נתחים גדולים מהסחורה הם קשיו, קוקוסים, עץ מנוסר, נפט מזוקק, כותנה גולמית, בטריות חשמליות, קטניות יבשות, נייר ממוחזר וירקות.

## קישורים חיצוניים

* יחסי בנין-הודו, באתר משרד החוץ ההודי

## הערות שוליים

קטגוריה:ערכים ללא קטגוריות פיזיות - יחסי חוץ
קיבוצים בישראל

להלן רשימה של הקיבוצים בישראל, אלה הקיימים כיום או שפולגו, הועתקו ממקומם או פורקו.

נכון לשנת 2023 קיימים בישראל 265 קיבוצים, בהם חיים כ-200 אלף תושבים בסך הכל. פחות מ-20% מהם נחשבים כשיתופיים.

## קיבוצים ב[[התנועה הקיבוצית|תנועה הקיבוצית]]

קיבוץ השומר הצעיר נבו, 2022 קיבוץ עירוני, נבו הוא קיבוץ מחנכים של תנועת הבוגרים של השומר הצעיר


קובץ:Givat Brenner.JPG|גבעת ברנר הוא כיום הקיבוץ המאוכלס ביותר
קובץ:Umjuny01.jpg|דגניה (לימים דגניה א') הוא הקיבוץ הראשון שנוסד בארץ ישראל על ידי היישוב תחת השלטון העות'מאני.
קובץ:PikiWiki Israel 7778 eilot and the bay.JPG|אילות, הקיבוץ הכי דרומי בישראל, על רקע הערים אילת ועקבה.
קובץ:תצפית מהמצפה העליון במשגב עם(1).jpg|תצפית אל עבר לבנון מקיבוץ משגב עם, הקיבוץ הכי צפוני בישראל.


## קיבוצים בתנועת [[הקיבוץ הדתי]]

## קיבוצים דתיים המזוהים עם [[פועלי אגודת ישראל]]
[ממוזער|250px|שמאל|[בית כנסת|בית הכנסת של קיבוץ חפץ חיים]]

## קיבוצים לשעבר
[שמאל|ממוזער|180px|בריכת המים ומבנה הביטחון של קיבוץ [שבילים]]
### קיבוצים שפורקו

### קיבוצים שהפכו ל[[יישוב קהילתי|יישובים קהילתיים]]
[ממוזער|250px|חדר האוכל ב[האון]]

### קיבוצים שהפכו ל[[מושב שיתופי|מושבים שיתופיים]]

### קיבוצים שהפכו לכפרים שיתופיים

### קיבוצים שמיקומם הועתק

## קיבוצים שהוקמו מחוץ לישראל
**[[וויו נובה]]** - קיבוץ שהוקם למחוץ לתחומי ישראל על ידי פורשי גדוד העבודה, בהנהגת מנחם אלקינד, לאחר שהתאכזבו מן הציונות הסוציאליסטית. הוקם בחצי האי קרים בברית המועצות בשנת 1927. שם הקיבוץ נקבע בשפת האספרנטו בגלל האיסורים על השימוש בעברית על ידי השלטונות, עם זאת כל מאפייני הקיבוץ היו ארצישראלים ופעלו מוסדותיו המוכרים: חדר אוכל ולינה משותפת בבית ילדים, קומונה משותפת לבגדים וקופת הוצאות משותפת, ערבי שירה בצוותא וחינוך עברי ויהודי. הפך ב-1935 לקולחוז, וחוסל סופית במהלך מלחמת העולם השנייה.

## ראו גם
* ערים בישראל
* מושבים בישראל
* יישובים קהילתיים בישראל

## ביאורים

## הערות שוליים

*
קיבוצים
אלינה דומיטרו

**אלינה אלכסנדרה דומיטרו** (ברומנית: **Alina Alexandra Dumitru**; נולדה ב-30 באוגוסט 1982) היא ג'ודוקא עבר רומנייה, האלופה האולימפית מבייג'ינג 2008 וזוכת מדליית הכסף מלונדון 2012. דומיטרו מחזיקה בשלוש מדליות ארד מאליפויות העולם וב-10 מדליות מאליפויות אירופה (8 זהב ו-2 ארד).

## קריירה
בפברואר 2001, כאשר הייתה בת 18, זכתה דומיטרו במדליה המשמעותית הראשונה שלה בקריירה המקצועית כאשר זכתה במדליית ארד בטורניר פריז (כיום גראנד סלאם פריז). באליפות אירופה בשנת 2002, זכתה דומיטרו במדליית ארד בקטגוריית המשקל עד 52 ק"ג. בהמשך הקריירה, דומיטרו הספיקה לזכות בעוד 9 מדליות מאליפויות אירופה (8 זהב ו-1 ארד).

באולימפיאדת אתונה 2004, דומיטרו התחרתה בקטגוריית המשקל עד 48 ק"ג וסיימה במקום החמישי כאשר הגיעה עד שלב חצי הגמר בו הפסידה ליפנית ריוקו טאני ונשרה לקרב על הארד בו הפסידה לגאו פאנג הסינית.

באליפות העולם בשנת 2005, דומיטרו זכתה במדליית הארד אחרי שניצחה את פאק אוק-סונג הצפון-קוריאנית בקרב על הארד. באליפות העולם הבאה שנערכה בשנת 2007 בריו דה ז'ניירו, היא זכתה שוב במדליית הארד כאשר הפסידה בשלב חצי הגמר לריוקו טאני היפנית אך ניצחה את קים יאנג-רן הדרום-קוריאנית בקרב על הארד.

באולימפיאדת בייג'ינג 2008, דומיטרו זכתה במדליית הזהב בקטגוריית המשקל עד 48 ק"ג והפכה לג'ודוקא הראשונה מרומניה שזוכה בזהב אולימפי. בקרב הראשון בשלב שמינית הגמר היא ניצחה בניקוד ווזארי וקוקה את אווה צ'רנוביצקי ההונגרייה וברבע הגמר היא ניצחה באיפון את קים יאנג-ראן הדרום-קוריאנית. בחצי הגמר היא התמודדה מול ריוקו טאני היפנית, אשר הייתה בלתי מנוצחת בתחרויות הגדולות במשך 12 שנים, והצליחה לנצח אותה בזכות עונשים מאחר שהייתה יותר פעילה ויוזמת. בגמר היא פגשה את יאנט אקוסטה הקובנית. כ-40 שניות מהפתיחה היא השיגה ניקוד ווזארי ולאחר 40 שניות נוספות השיגה איפון וניצחה.

באליפות העולם בשנת 2010 שנערכה בטוקיו, דומיטרו זכתה בפעם השלישית במדליית הארד לאחר שהפסידה באיפון בחצי הגמר להרונה אסמי היפנית וניצחה באיפון בקרב על הארד את צ'ונג ג'ונג-יון הדרום-קוריאנית.

באולימפיאדת לונדון 2012, דומיטרו זכתה במדליית הכסף. בקרב הראשון בשלב שמינית הגמר היא ניצחה באיפון את דיאריס אלווארז הקובנית לאחר דקה ו-13 שניות, ברבע הגמר היא ניצחה בווזארי את אורנצצג מונקבט המונגולית בניקוד זהב ובחצי הגמר היא ניצחה את המדורגת ראשונה בעולם, טוקומו פוקומי היפנית בניקוד ווזארי לאחר תרגיל קוסוטו-גארי. בגמר היא פגשה את שרה מנזס הברזילאית וכ-55 שניות לסיום הברזילאית ביצעה תרגיל טומו-נאגי שהעניק לה יוקו. כ-12 שניות לסיום הברזילאית קיבלה ניקוד ווזארי לאחר תרגיל סיאו-נאגי, דומיטרו לא הצליחה להשיג ניקוד והפסידה.

## פרסים
בשנת 2008 דומיטרו קיבלה עיטור כבוד מנשיא רומניה, טראיאן בססקו, כאשר קיבלה את מדליית הכבוד הספורטיבית ("Meritul Sportiv").

באותה השנה דומיטרו קיבלה גם את פרס תושבת הכבוד מעיר הולדתה פלוישט.

## קישורים חיצוניים

## הערות שוליים

קטגוריה:אלופות אולימפיות: ג'ודו
קטגוריה:נשים ג'ודוקא באולימפיאדת אתונה (2004)
קטגוריה:נשים ג'ודוקא באולימפיאדת בייג'ינג (2008)
קטגוריה:ג'ודוקא באולימפיאדת לונדון (2012)
קטגוריה:זוכות מדליית כסף אולימפית מרומניה
קטגוריה:אלופות אולימפיות מרומניה
קטגוריה:זוכות מדליית כסף אולימפית: ג'ודו
קטגוריה:אלופות אירופה בג'ודו
קטגוריה:רומניות שנולדו ב-1982
IKCO Samand Soren

ממוזער|310px|דגם "IKCO Samand Soren"
**IKCO Samand Soren** היא מכונית משפחתית גדולה מתוצרת יצרנית הרכב ה-איראנית **IKCO** (יצרנית מותגי רכבי נוסעים) חברת בת של איראן חודרו אשר מיוצרת משנת 2007 ועד היום.

פלטפורמת דגם ה-"IKCO Samand Soren" מבוססת על דגם פיג'ו 405 מתוצרת פיג'ו הצרפתית. מיוצרת ברישיון פיג'ו.

בסין דגם ה - מיוצר על ידי יצרנית הרכב הסינית "Youngman" .

דגם ה-"IKCO Samand Soren" מורכב גם ב-בלארוס.

דגמי "IKCO Samand Soren" משרתים כמוניות באיראן.

## דגמים
* "Samand Soren ELX"
* "GT"

## "IKCO Samand Soren"
* 5 מושבים
* 4 דלתות
* מנוע קדמי 4 צילינדרים בטור
* הנעה: 4x2
* חלונות חשמל מסוג חלונות כוח חכם עם פונקציה אנטי מלכודת
* משענת בין 2 המושבים הקדמיים
* גלגל ההגה עם מקשים לשליטה אודיו Bluetooth ומערכות ניידות
* מערכת שמע עם סיסמת אנטי גנבה
* עיצוב פנים חדש ללוח המרכזי של לוח המחוונים
* קיפול אוטומטי של מראות כוח בצד עם אותות סיבוב
* UV חוסמת משקפיים
* גלגלים: סגסוגת

## ראו גם
* IKCO Arisun
* IKCO Dena
* IKCO Runna
* IKCO Dena Plus

## קישורים חיצוניים

* 

## הערות שוליים

קטגוריה:מכוניות משפחתיות
קטגוריה:דגמי מכוניות שהושקו ב-2007
קטגוריה:כלי רכב המורכבים באיראן
קטגוריה:כלי רכב המיוצרים בסין
קטגוריה:כלי רכב המורכבים בבלארוס
קטגוריה:כלי רכב המיוצרים באזרבייג'ן
קטגוריה:מוניות
Samand Soren
שקדים מסוכרים

**שקדים מסוכרים** הם אגוזים (בדרך כלל שקדים) שבושלו בצורה מיוחדת, כך שבסופו של דבר הם מצופים בשכבת קרמל. שקדים מסוכרים משמשים כחטיף טיפוסי הנמכר תחת כיפת השמיים בספרד, שם הם נקראים:"**Garrapiñadas**" כאשר בגרמניה, הם נקראים: "**Gebrannte Mandeln**". המאכל פופולרי בשוודיה, ונמכר לעיתים קרובות בשוקי חג המולד, שבו הם מכונים: "**brända mandlar**".

## הערות שוליים

סוכר
קטגוריה:חטיפים
קטגוריה:המטבח הספרדי
קטגוריה:המטבח השוודי
MG GT

**MG GT** היא מכונית משפחתית מתוצרת יצרנית הרכב MG אשר בבעלות תאגיד הרכב הסיני סאיק מוטור אשר מיוצרת משנת 2014 ועד היום בסין.

## דגמי ורמות גימור "MG GT" (נכון לשנת 2015)

* "1.5T" (רמות גימור: "6AT", "6MT", "Fashion")
* "1.5T 6MT" (רמות גימור: "Elite")
* "1.5T 6AT" (רמות גימור: "Elite", "Luxury")
* "1.4TGI" (רמות גימור: "6MT", "7TST", "Elite", "Luxury", "Flagship")

## "MG GT"

* מנוע בנזין, הזרקת דלק ישירה
* 4 דלתות
* 5 נוסעים
* חלון-גג (אופציונלי)
* מחיר היחידה בסין (נכון לשנת 2015): 95,900-149,900 רנמינבי

## תמונות

קובץ:MG GT 0001 China 2015-04-20.jpg | דגם "MG GT"
קובץ:MG GT 0002 China 2015-04-20.jpg | דגם "MG GT"
קובץ:MG GT 2 China 2015-04-20.jpg | דגם "MG GT"
קובץ:MG Camagüey.jpg | דגם "MG GT"
קובץ:MG GT 02 China 2016-04-09.jpg | דגם "MG GT", שנת 2016
קובץ:MG GT 02 China 2015-04-10.jpg | דגם "MG GT", שנת 2015


## ראו גם
* MG 7

## קישורים חיצוניים

* 
* 
* 
* דגם "MG GT" - תמונות (chinaautoweb.com/car-models/mg-gt)

## הערות שוליים

קטגוריה:מכוניות משפחתיות
קטגוריה:דגמי מכוניות שהושקו ב-2014
קטגוריה:כלי רכב המיוצרים בסין
GT
דרוזים ראשונים בתפקידים ציבוריים בישראל

בערך זה ניתן פירוט של דרוזים בישראל שהיו הראשונים מבני עדתם שמילאו תפקיד מסוים, בתפקידים ציבוריים במדינת ישראל.

## בממשלה
### שרים

### סגני שרים

## בכנסת

הדרוזים נהנו לעיתים מייצוג יתר בכנסת. במהלך כהונת הכנסת השמונה עשרה הגיע ייצוגם לשיא של שישה חברי כנסת, פי שניים וחצי משיעורם באוכלוסייה. מאידך, בכנסת הנוכחית, הכנסת העשרים וחמש יש שלושה חברי כנסת דרוזים, חמד עמאר ממפלגת ישראל ביתנו, עפיף עבד ממפלגת הליכוד ואכרם חסון מהימין הממלכתי. חבר הכנסת הדרוזי הראשון היה ג'בר מועדי, שכיהן בכנסת השנייה ובהמשך גם בכנסת השלישית ובכנסות 5–9.

## במערכת המשפט

## בצה"ל ובמשטרה

## מנכ"לים של משרדי ממשלה

## תפקידים אחרים

## ראו גם

* בני מיעוטים בפוליטיקה בישראל
* בני מיעוטים בישראל
* דרוזים בישראל
* הדת הדרוזית
* ערביי ישראל
* בדואים בישראל
* מוסלמים בישראל
* צ'רקסים בישראל

## הערות שוליים

קטגוריה:העדה הדרוזית בישראל
קטגוריה:רשימות אישים
שביל ואפאק

[ממוזער|שביל ואפאק במבט מ[הר נורת' פארק מונאדוק]] 
**שביל ואפאק** (באנגלית: **Wapack Trail**) הוא אחד משבילי ההליכה הראשונים שניתוו בארצות הברית. השביל נחנך בשנת 1923, והוא חוצה את רכס ואפאק מצפון לדרום, לאורך 34 קילומטרים, בין הר ואטאטיק הסמוך לעיירה אשברנהאם שבמדינת מסצ'וסטס, לבין הר נורת' פאק מונאדנוק הסמוך לעיירה גרינפילד שבמדינת ניו המפשייר. המסלול מיועד להליכה יומית, מבלי שנת לילה (קמפינג).

השביל עובר את העיירות אשברנהאם ואשבי במדינת מסצ 'וסטס ואת העיירות ניו איפסוויץ', טמפל, שרון, פטרבורו וגרינפילד שבמדינת ניו המפשייר. השביל עובר על הר טמפל ודרך הפארק המדינתי מילר, ומקלט חיות הבר הלאומי ואפאק.

השביל מתוחזקת על ידי עמותת "חברי ואפאק" (Friends of the Wapack), המתחזקת את השביל, ומתנגדת לבנייה ופיתוח לאורכו של השביל.

חלקו הדרומי של שביאל ואפאק חופף את חלקו הצפוני של שביל מידסטייט.

## היסטוריה
בקיץ 1922 נפגשו בפונדק שאטוק, שבעיירה ג'פרי בניו המפשייר: אלן צ'מברלין (Allen Chamberlain) - לימים נשיא המועדון ההררי של הרי האפלאצ'י, ותושב העיר ג'פרי אלברט אנט (Albert Annett), הביטו על רכס הרי ואפאק, ויזמו את הקמת השביל. אנט, שהיה חקלאי שהתגורר בעיירה שכנע שני חקלאים נוספים: פרנק רובינס (Frank Robbins) ומריאן באק (Marion Buck), תושבי העיירה רינדג' הסמוכה להקים את השביל, והשלושה יחדיו פרצו את שביל ההליכה.

## מרוצים לאורך השביל
מדי שנה נערכים שני מרוצים לאורך השביל:
* מרוץ בחודש מאי שמתקיים מאז שנת 2007 ביוזמת בוגי דומיטרשו (Bogie Dumitrescu) המירוץ מתחיל בקצהו הצפוני של השביל, והוא לכל אורכו של השביל – 34.6 קילומטרים. מרוץ ארוך יותר המתקיים במקביל למירוץ חודש מאי, אולטרה מרתון, נערך לאורכו של השביל, מקצהו הצפוני, עד קצהו הדרומי, ובחזרה לקצהו הצפוני. אורכו של מסלול זה 80 קילומטרים. מסלול נוסף המוביל אל אגם ביני ובחזרה מוסיף למרוץ 80 קילומטרים נוספים.

* מרוץ יום העבודה מתקיים כל שנה בחודש ספטמבר לאורכו של השביל, במסלול שאורכו 29 קילומטרים. מסלול זה מתחיל באזור הסקי וינדלואון, ומגיע עד הר ואטאטיק ובחזרה לנקודת המוצא.

## קישורים חיצוניים
* שביל ואפאק באתר מדינת ניו המפשייר
* אתר "חברי שביל ואפאק"
* מסלול שביל ואפאק באתר alltrails
* שביל ואפאק באתר backpacker
* תיאור שביל ואפאק ותמונות מהשביל

## הערות שוליים

טמפל
ואפאק